Danick Martel

Danick Martel (s. 12. joulukuuta 1994 Drummondville, Quebec, Kanada) on kanadalainen jääkiekkoilija, joka pelaa SM-liigajoukkue Hämeenlinnan Pallokerhossa. Hän on pelipaikaltaan vasen laitahyökkääjä, mutta Martel osaa pelata myös laidassa. Hän on pelannut aiemmin yhteensä 13 NHL-ottelua Philadelphia Flyersissa ja Tampa Bay Lightningissa.

Ura

Juniorivuodet 
Martel pelasi juniorivuosinaan Drummondville Jr. Voltigeursissa, josta hän siirtyi sittemmin Magog Cantonniersiin. Longueuil Collège-Français varasi Martelin 60. pelaajana QJHL:n varaustilaisuudessa 2011. Kaudella 2011–2012 hän oli QMAAA-juniorisarjassa Cantonniersin paras pistemies, maalintekijä ja syöttäjä tehoilla 23+29=52. Pudotuspeleissä Martel oli joukkueen paras pistemies ja maalintekijä tehoilla 6+3=9. Hänet kiinnitettiin myös varaamattomana pelaajana QMJHL-joukkue Blainville-Boisbriand Armadaan, jossa Martel debytoi kauden aikana. Varsinaisella tulokaskaudellaan 2012–2013 Martel pelasi siellä 68 runkosarjaottelua tehopistein 19+22=41 ja 15 playoff-ottelua tehopistein 3+4=7.

Kaudella 2013–2014 Martel oli Blainville-Boisbriand Armadan QMJHL-joukkueen paras maalintekijä ja toiseksi paras pistemies Chris Clappertonin jälkeen. Kaudella 2014–2015 hän nousi joukkueen varakapteeniksi. Martel sijoittui tehoilla 48+54=102 koko liigan pistepörssissä toiseksi edellään vain Moncton Wildcatsin Conor Garland. Pudotuspeleissä hän oli Armadan paras pistemies ja maalintekijä tehoilla 4+3=7. Martel palkittiin kauden päätteeksi humataarisuudesta sekä QMJHL Humanitarian of the Year- että CHL Humanitarian of the Year-palkinnoilla. Hänet valittiin myös QMJHL:n ensimmäiseen tähdistökentälliseen.

Ammattilaisura 
Maaliskuussa 2015 NHL-varaamaton Martel teki kolmivuotisen tulokassopimuksen Philadelphia Flyersin kanssa. Huhtikuussa hän liittyi amatööritryout-sopimuksella AHL-joukkue Lehigh Valley Phantomsiin, jossa Martel pelasi loppukaudella 2014–2015 viisi runkosarjaottelua tehopistein 1+2=3. Kauden 2015–2016 hän pelasi siellä kokonaan tehden 67 runkosarjaottelussa tehot 22+15=37. Martel oli Phantomsin paras maalintekijä ja hän jakoi sisäisen pistepörssin neljännen sijan Petr Strakan kanssa. Myös kauden 2016–2017 Martel pelasi kokonaan farmissa.

Kauden 2017–2018 Martel pelasi myös suurimmaksi osaksi Lehigh Valley Phantomsin AHL-joukkueessa, jonka toiseksi paras maalintekijä hän oli 25 osumallaan Greg Careyn jälkeen. Martel valittiin kauden aikana myös AHL:n tähdistöotteluun, mutta hän joutui kuitenkin jättämään ottelun väliin loukkaantumisen vuoksi. Martelin ottelussa korvasi Oskar Lindblom. Hän debytoi myös Philadelphia Flyersin NHL-joukkueessa, jossa Martel pelasi neljä runkosarjaottelua ilman tehopisteitä. Hän teki NHL-debyyttinsä 22. marraskuuta 2017 vieraissa New York Islandersia vastaan. Martel sai ottelussa jääaikaa 12.07 minuuttia.

Heinäkuussa 2018 Martel teki Philadelphia Flyersin kanssa vuoden mittaisen ja kaksisuuntaisen jatkosopimuksen. Syyskuussa seura kuitenkin asetti hänet siirtolistalle, josta Martelin nappasi Tampa Bay Lightning. Hän oli alkukauden 2018–2019 sivussa loukkaantumisen vuoksi, kunnes lokakuussa Lightning lähetti Martelin kuntoutumisen ajaksi AHL-joukkue Syracuse Crunchin vahvuuteen. Hän pelasi siellä neljä ottelua, kunnes Lightning kutsui Martelin saman kuun lopulla NHL-vahvuuteensa. Hän pelasi siellä yhdeksän runkosarjaottelua tehden kaksi syöttöpistettä, mutta Martelin kausi jäi kuitenkin rikkonaiseksi.

Martel teki heinäkuussa 2019 vuoden mittaisen ja kaksisuuntaisen jatkosopimuksen Tampa Bay Lightningin kanssa. Syksyn harjoitusleirin päätteeksi seura lähetti hänet siirtolistan kautta farmijoukkue Syracuse Crunchiin. Helmikuussa 2020 Lightning kauppasi Martelin Florida Panthersiin vaihdossa hyökkääjä Anthony Grecoon. Hän pelasi loppukauden farmijoukkue Springfield Thunderbirdsissa.

Tammikuussa 2021 Martel teki vapaana agenttina vuoden mittaisen AHL-sopimuksen Binghamton Devilsin kanssa. Hän pelasi koronaviruspandemian lyhentämällä kaudella 2020–2021 24 runkosarjaottelua tehopistein 6+8=14. Heinäkuussa Martel teki vuoden mittaisen AHL-sopimuksen Laval Rocketin kanssa. Samana syksynä hän osallistui Montreal Canadiensin NHL-harjoitusleirille. Martel oli kaudella 2021–2022 17 osumallaan Rocketsin kolmanneksi paras maalintekijä. Pudotuspeleissä hän oli joukkueen paras pistemies ja maalintekijä tehoilla 9+6=15. Martel jakoi koko AHL:n maalipörssin toisen sijan Chicago Wolvesin Stefan Noesenin ja Jack Druryn kanssa edellään Wolvesin Josh Leivo. Hän voitti myös Rocketin sisäisen tehotilaston voiton Corey Schuenemanin kanssa lukemalla +7. Heinäkuussa 2022 Martel teki seuran kanssa vuoden mittaisen jatkosopimuksen. Hän osallistui syksyllä jälleen myös Canadiensin NHL-harjoitusleirille. Kausi 2022–2023 Martelilla jäi AHL:ssä loukkaantumisen vuoksi kuitenkin vain 26 runkosarja- ja yhden playoff-ottelun mittaiseksi.

Kaudeksi 2023–2024 Martel siirtyi vuoden mittaisella sopimuksella SM-liigajoukkue Hämeenlinnan Pallokerhoon.

Tilastot

Lähteet

Viitteet 

Kanadalaiset jääkiekkoilijat
Kanadanranskalaiset
Hämeenlinnan Pallokerhon pelaajat
Vuonna 1994 syntyneet
Elävät henkilöt